OKRESNÁ PROKURATÚRA KOŠICE I 
Mojmírova 5, 041 47 Košice 1	

Číslo: 2 Pv 18/16/8802	Košice I  26.04.2016
EEČ: 2-63-34-2016

U Z N E S E N I E

Trestná vec:	obv. XXXXX 
Trestný čin:	Prečin Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Košice I

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie
a
poškodeným:  
1.	XXXXX 
dátum narodenia: XXXXX 
Obsahom zmieru je:
- obvinený a poškodený uzavreli dňa 14.04. 2016 dohodu o zmieri, v rámci ktorej poškodený vyhlásil, že obvinený škodu vo výške 500,- eur, spôsobenú stíhaným trestným činom uhradil.
- dňa 14.04. 2016 na účet Krajskej prokuratúry v Košiciach peňažnú sumu vo výške 100,- eur, určenú vo výške 50,- eur na pomoc obetiam trestnej činnosti a vo výške 50,- eur pre Vysokošpecializovaný odborný ústav geriatrický sv. Lukáša, Košice, č. ú. XXXXX  

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 21 XXXXX, Slovensko
väzba: nie
ktorý je trestne stíhaný pre trestný čin:
- Prečin Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Obv.odd. PZ Košice - Staré mesto pod spisovou značkou ORP-4259/SM-KE-2015.

na tom skutkovom základe, že: 
- v Košiciach, na ul. Pribinovej č. 4, dňa 21.12. 2015, v čase o 07.47 hod., si z bankomatu Slovenskej sporiteľne č. 51223 na uvedenej adrese prisvojil nálezom finančnú hotovosť vo výške 500,- eur, ktorú si po výbere z uvedeného bankomatu zabudol prevziať XXXXX, čím takto svojím konaním spôsobil poškodenému XXXXX celkovú škodu vo výške 500,- eur.  
 
Odôvodnenie:
Uznesením povereného príslušníka Obvodného oddelenia PZ Košice- Staré mesto, sp. zn. ČVS: ORP-4259/SM-KE-2015 zo dňa 04.01.2016 bolo podľa § 199 ods. 1 Trestného poriadku začaté trestné stíhanie a dňa 11.02. 2016 podľa § 206 ods. 1 Trestného poriadku vznesené obvinenie obvinenému XXXXX pre vyššie opísaný skutok, napĺňajúci znaky skutkovej podstaty prečinu zatajenia veci podľa § 236 ods. 1 Trestného zákona na tom skutkovom základe, uvedenom vo výrokovej časti tohto uznesenia. 
             
             Preskúmaním príslušného spisového materiálu som zistila, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

            Obvinený a poškodený zavreli dňa 14.04. 2016 dohodu o zmieri, v rámci ktorej poškodený vyhlásil, že obvinený škodu vo výške 500,- eur uhradil.

            Obvinený a poškodený zhodne vyhlásili, že zmier uzavreli slobodne a vážne, obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. 

            Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval a prisľúbil, že sa v budúcnosti bude vyvarovať takému konaniu. 

            Dňa 14.04. 2016 na účet Krajskej prokuratúry v Košiciach peňažnú sumu vo výške 100,- eur, určenú vo výške 50,- eur na pomoc obetiam trestnej činnosti a vo výške 50,- eur pre Vysokošpecializovaný odborný ústav geriatrický sv. Lukáša, Košice, č. ú. XXXXX 

            Táto suma je primeraná závažnosti spáchaného trestného činu. 
 
            Obvinený a poškodený s týmto spôsobom vybavenia veci vyslovili súhlas. 

            Vzhľadom na povahu a závažnosť spáchaných činov, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 

            Preto som rozhodla tak, ako je to uvedené vo výrokovej časti tohto uznesenia. 
 
Poučenie:
Proti tomuto uzneseniu sťažnosť nie je prípustná. (§ 215 ods. 6 Tr.                    poriadku). 

Mgr. Nina Bidovská 
prokurátorka